УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО

UNIVERSITY OF NATIONAL AND WORLD ECONOMY

**Утвърждавам:**

**Approved by:**

**Ректор - проф. д-р Димитър Димитров Rector - Prof. Dimitar Dimitrov, PhD**

Приет с решение на АС на УНСС №:

/Adopted by the Academic Council of UNWE with Decision №/

**/**

КВАЛИФИКАЦИОННА ХАРАКТЕРИСТИКА QUALIFICATION DESCRIPTION

|  |  |  |
| --- | --- | --- |
| Специалност/ Degree Programme: |  | **УЧИТЕЛ ПО ИКОНОМИЧЕСКИ ДИСЦИПЛИНИ** |
| Катедра/ Department: |  | **ПЕДАГОГИКА PEDAGOGICS** |
| Факултет/ Faculty: |  |  |
| Професионално направление / Field of Study: |  |  |
| Област на висше образование/ Area of Study: | **.** |  |
| Образователно-квалификационна степен/ Educational and Qualification Degree: |  |  |
| Професионална квалификация/ Professional Qualification: |  | **УЧИТЕЛ ПО ИКОНОМИЧЕСКИ ДИСЦИПЛИНИ****TEACHERS OF ECONOMIC DISCIPLINES**  |
| Форма на обучение/Form of Study: |  | **РЕДОВНО REGULAR** |
| Продължителност на обучението/ Duration of Study: |  | **1,5 години (3 семестъра)** |
| Форма на завършване/ Type of Final Exam: |  | **ДЪРЖАВЕН ИЗПИТ STATE EXAM** |

# ЦЕЛИ НА ОБУЧЕНИЕТО

Обучението на студентите за придобиване на професионална квалификация "учител" има за цел да подготви учители с образователно-квалификационна степен „Бакалавър“ в професионално направление 3.8. Икономика, които да се реализират в системата на общообразователните и професионалните училища на територията на Република България.

Студентите от професионално направление 3.8. Икономика, които се обучават в ОКС „Бакалавър” ще получат правоспособност да преподават дисциплини от икономическия цикъл в училища.

Обучението се провежда в съответствие с чл. 3, ал. 1 и чл. 3а ал. 3 от Наредбата за държавните изисквания за придобиване на професионална квалификация "учител". В сила от учебната 2017/2018 година Приета с ПМС № 289 от 07.11.2016 г. Обн. ДВ. бр.89 от 11 ноември 2016 г., изм. и доп. ДВ. бр.105 от 18 декември 2018 г., изм. и доп. ДВ. бр.10 от 5 февруари 2021 г.

Тази програма за придобиване на професионална квалификация "учител" е в отговор на потребността от подготовка на учители по икономически дисциплини на равнище средно образование от една страна, а от друга на засилването на интереса към икономическото образование в отговор на европейската политика за превръщане на икономиката на Европейския съюз в „икономика на знанието“.

Учебният план е разработен съгласно нормативните изисквания на Наредбата за държавните изисквания за придобиване на професионална квалификация "учител". Той включва задължителни, избираеми и факултативни учебни дисциплини. Предвидено е практическо обучение под формата на хоспетиране, текуща педагогическа практика и стажантска практика според заложения в нормативните изисквания хорариум.

Целите на обучението са:

* Да предостави знания и умения, необходими за изграждането на високо квалифицирани учители с необходимите професионални знания, умения и компетенции;
* Да подготвя учители с необходимите умения за работа в екип и постигане на общите цели на образователните институции;
* Придобиване на нови знания и практически умения, които да отговарят на динамиката и темпа на развитие на обществения живот;
* Да изгради мотивирани, социално ангажирани и отговорни педагогически специалисти за осигуряване на партньорство между родители, ученици и общественост.

# СЪДЪРЖАНИЕ НА ОБУЧЕНИЕТО

Учебния план предоставя психолого-педагогическа и методическа подготовка на желаещите да придобият професионалната квалификация учител по икономически дисциплини. Обучението се провежда в рамките на три семестъра в редовна форма.

Учебното съдържание е структурирано в задължителни, избираеми и факултативни учебни дисциплини с необходимия брой часове.

Студентите получават подготовка по задължителните според Наредбата базови учебни дисциплини: „Педагогика”, „Психология”, „Приобщаващо образование”, „Методика на обучението по икономически дисциплини”, „Компетентностен подход и иновации в образованието”, „Информационни и комуникационни технологии в обучението и работа в дигитална среда”.

Специализираното съдържание на обучението обхваща различни дисциплини, които да предоставят на студентите необходимите знания и умения за бъдещата им реализация, като учители по икономическите дисциплини. Избираемите дисциплини се разпределят в две групи: 1. педагогически, психологически, образователно-управленски и частно-дидактически и 2. интердисциплинарни и приложно-експериментални дисциплини и дисциплини, обучението по които осигурява надграждане на компетентности, свързани със спецификата на професионалната квалификация по чл. 1, ал. 2, т. 3 в съответствие с Наредбата. Студентите имат възможността да избират учебни дисциплини, които са групово разпределени. Те изучават и една факултативна дисциплина. В рамките на извънаудиторната си заетост студентите получават възможност за участие в специализирани студентски организации, клубове, студентски и други конференции, семинари, майсторски класове на изтъкнати български и чуждестранни преподаватели, практици и експерти в съответната област на икономиката, летни школи, проекти и др.

# ЗНАНИЯ, УМЕНИЯ И ПРОФЕСИОНАЛНИ КОМПЕТЕНТНОСТИ

Учебното съдържание е насочено към изграждане на знания, умения и компетенции в съответствие с Националната квалификационна рамка на Република България (РМС № 96/02.02.2012) и Европейската референтна рамка на Ключовите компетентности за учене през целия живот (Официален вестник на Европейския съюз C 189/74.6.2018 г.). Основополагащ нормативен документ е и Наредбата за държавните изисквания за придобиване на професионална квалификация "учител".

Завършилите притежават разширени и задълбочени теоретични и фактологични знания в следните области: Педагогика, Психология, Компетентностен подход и иновации в образованието, Приобщаващо образование, Информационни и комуникационни технологии в обучението и работа в дигитална среда, Методика на обучението по икономически дисциплини.

Студентите придобиват професионално-педагогически компетентности, съответстващи на разписаните в Приложение № 3 към чл. 3а, т. 3 към Наредбата за държавните изисквания за придобиване на професионална квалификация "учител" в следните области:

1. Преподаване
2. Взаимоотношения с учениците
3. Взаимоотношения с другите педагогически специалисти
4. Лидерство
5. Работа с родителите и семейната общност
6. Възпитателна работа
7. Работа в мултикултурна и приобщаваща училищна среда

За придобиване на тези компетентности студентите придобиват знания за:

* Научната област/научните области, на които съответстват учебните предмети, по които се преподава в училище;
* същността и основните характеристики на компетентностния подход в обучението, методи и технологии за развитие на компетентности в процеса на обучението;
* процесите и начините на учене в процеса на обучението и дидактическите възможности за съобразяване с тях;
* възможности за осъществяване на урока като основна форма на обучение;
* методи, средства, технологии, стратегии, чрез които ефективно да бъде усвоявано учебното съдържание;
* подходи за прилагане на споделено преподаване по тема от учебното съдържание от учители по различни учебни предмети/модули в рамките на един учебен час;
* подходи, методи, стратегии за осъществяване на междупредметни връзки и интегралност в процеса на обучението;
* методи, средства, стратегии, технологии за ефективно преподаване в дейности по интереси;
* адаптиране на подходите, диференциация и индивидуализация в процеса на обучението в зависимост от потребности, интереси, способности на учениците;
* прилагане на консултативния подход в обучението в дейности за допълнителна подкрепа за компенсиране на неусвоено учебно съдържание – при ученици със слаби оценки, ежеседмични консултации по предмети за всички ученици, както и за наваксване на пропуснато учебно съдържание;
* структурата и спецификата на реализиране на целодневната организация на учебния ден;
* факторите и причините в училищна среда, които затрудняват ученето, и възможностите за тяхното преодоляване;
* разнообразие от подходи, форми и методи за обективно и справедливо оценяване на постиженията на учениците, стимулиращо по- нататъшното им учене и развитие;
* възможностите за прилагане на информационните и комуникационните технологии в процеса на синхронно обучение в електронна среда от разстояние, за развитие на дигитални медийни компетентности
* възможности за осъществяване на синхронно обучение в електронна среда от разстояние;
* възможности за подпомагане на овладяването на учебното съдържание от учениците в условията на синхронно обучение в електронна среда от разстояние или комбинирана форма на обучение чрез използване на информационни и комуникационни технологии;
* възможностите за активизиране на самостоятелната и груповата работа на учениците чрез използване на информационните и комуникационните технологии и развитие на дигитални медийни компетентности;
* възможностите за възпитателна дейност в рамките на обучението, насочена към стимулиране на ученето и активността на учениците по време на урока.

 Умения за:

* адаптиране на знанията от научната област/научните области към възрастовите особености и степента на познавателно развитие на учениците;
* прилагане на компетентностния подход в обучението чрез разнообразие от методи и технологии;
* мотивиране на учениците за отговорно и съзнателно отношение към ученето както в процеса на обучение, така и самостоятелно за стимулиране и поддържане на интереса на учениците към учебното съдържание;
* прилагане на разнообразие от класически и иновационни методи, средства, стратегии, технологии, чрез които да се постига оптимална ефективност в процеса на обучение;
* осъществяване на споделено преподаване съвместно с друг учител/други учители в рамките на един учебен час по една тема от учебното съдържание;
* прилагане на разнообразие от подходи, методи и стратегии за реализиране на междупредметни връзки и интегралност в обучението;
* умения за прилагане на подходящи методи, средства, стратегии, технологии в обучението в дейности по интереси;
* ефективно структуриране на учебното съдържание съобразно: целите и задачите на урочната дейност; нивото на познавателното развитие на учениците; потребностите, интересите и способностите на учениците;
* диагностициране на пропуски в овладяването на учебното съдържание и прилагане на консултативния подход в разнообразни по характер дейности за допълнителна подкрепа на ученици;
* организиране на дейности, свързани с ученето и развитието на личността, в рамките на целодневната организация на учебния ден;
* подпомагане на децата/учениците, на които българският език не е майчин, в усъвършенстване на употребата му в процеса на обучение и като цяло във взаимоотношенията в училищната общност;
* прилагане на адекватни подходи, форми и методи на оценяване на постиженията на учениците;
* използване на информационни и комуникационни технологии в процеса на синхронно обучение в електронна среда от разстояние чрез развити дигитални медийни компетентности;
* реално осъществяване на процес на синхронно обучение в електронна среда от разстояние;
* използване на информационни и комуникационни технологии в процеса на синхронно обучение в електронна среда от разстояние или комбинирана форма на обучение;
* ефективно взаимодействие с учениците с цел установяване на степента на усвояване на учебното съдържание и подпомагане на самостоятелната им подготовка в условия на обучение в електронна среда или комбинирана форма на обучение, осъществявано чрез информационни и комуникационни технологии и развити дигитални медийни компетентности;
* прилагане на възпитателни техники за стимулиране на активната ангажираност на учениците с учене – както в условията на синхронно обучение в електронна среда от разстояние, така и в комбинирани форми.

Обучението изгражда набор от когнитивни умения за самостоятелно интерпретиране на придобитите знания:

* формиране и развитие на професионални компетентности за адекватна реализация на получените знания и умения;
* формиране на умения за логическо мислене при решаване на различни казуси;
* усъвършенстване на уменията за извършване на обработка на нова информация;
* умения за прилагане на съвременни дидактически технологии;
* умения за анализиране на психологическите и педагогическите процеси в училище.

Учебният план създава условия студентите да усъвършенстват своите компетентности за учене като:

* системно и задълбочено оценяват познанията си и идентифицират потребностите си от нови знания в областта на теорията и практиката на обучението по икономически дисциплини в средните училища;
* демонстрират висока степен на самостоятелност и лесно се ориентират в сложното учебно съдържание, прилагайки собствени подходи и методи към овладяването му;
* владеят богат понятиен апарат и проявяват способности за концептуално и абстрактно мислене;
* овладеят богат набор от практически и познавателни умения и подходи, необходими за разбирането на абстрактни проблеми представени в теоретичен план и за разработване на творчески решения в педагогическата си практика;
* провеждат диагностика на проблемите и ги решават, като се основават на съвременни изследвания чрез интегриране на знания от нови или интердисциплинарни области, като проявяват способност за генериране на нови знания и процедури, свързани с провеждането на научни изследвания и въвеждане на иновации в образователните институции;
* формулират адекватни преценки в ситуации, характеризиращи се с непълна или ограничена информация и непредсказуемост в сферата на образованието и неговото иновиране на различни нива;
* развиват нови и разнообразни умения в отговор на новопоявяващи се знания и практики в областта на науките за образованието и икономиката;
* демонстрират свободно прилагане на иновативни методи и инструменти, отличаващи се с иновативност при решаването на сложни задачи и непредвидими проблеми в образователните институции, в които работят;
* проявяват инициативност в работата и ученето в сложна и непредвидима образователна среда, изискващи решаване на проблеми с множество взаимодействащи си фактори.

В рамките на подготовката се работи за развитие на компетентности като самостоятелност и отговорност, които се операционализират в:

* умения да се изграждат и самостоятелно да се управляват педагогически екипи за решаването на сложни проблеми в непредсказуемата образователна среда, с множество взаимодействащи фактори и вариативни възможности от вътрешната и външната среда;
* демонстриране на овладяност в оперативното взаимодействие при управлението на промяната в сложната среда заобикаляща училището;

Студентите придобиват комуникативни и социални компетентности да:

* представят ясно и достъпно собствени схващания, формулировки на проблеми и възможни решения пред специализирана и неспециализирана ученическа и професионална аудитория, използвайки богат набор от комуникативни/реторически техники;
* разработват и излагат аргументирани схващания относно социални процеси и практики в образователната сфера и да обосновават предложения за тяхното усъвършенстване или промяна с оглед обществения интерес.

# ПРОФЕСИОНАЛНА РЕАЛИЗАЦИЯ

На завършилите се присъжда професионална квалификация “Учител по икономически дисциплини”.

Съгласно Приложение № 1 към чл. 10 от Наредба № 15 от 22 юли 2019 г. за статута и професионалното развитие на учителите, директорите и другите педагогически специалисти, в сила от 02.08.2019 г. и издадена от министъра на образованието и науката. Обн. ДВ. бр.61 от 2 август 2019 г., изм. и доп. ДВ. бр.101 от 27 ноември 2020 г., изм. и доп. ДВ. бр.80 от 24 септември 2021 г., изм. и доп. ДВ. бр.52 от 5 юли 2022 г. успешно завършилите могат да се реализират като:

* учител по икономика в средно училище от 5-ти до 12-ти клас и в професионални гимназии;
* учител, общообразователен учебен предмет –Технологии и предприемачество;
* учител по Предприемачество;
* учител, хуманитарни и обществени дисциплини в занимания по интереси;
* учител по професионална подготовка в професионалното образование. Други възможности за професионална реализация са:
* специалист в областта на икономиката в различни образователни институции, в правителствени и неправителствени организации;

Квалификационната характеристика е приета на КС на катедра "ПЕДАГОГИКА" от 22.02.2024 г. с протокол № 2

The qualification description is approved by the Department of Pedagogics on 22.02.2024 г. (Record № 2)

РЪКОВОДИТЕЛ КАТЕДРА:

(проф. д-р Янка Тоцева)